יוניסיס הודיעה כי היא אחת מתוך ארבע חברות שנבחרו ע"י תוכנית מערכות מידע של צבא ארה"ב, להשתתפות בתוכנית RFID III של משרד ההגנה לזיהוי באמצעות תדר רדיו.
החוזה מדבר על אספקה בכמות בלתי מוגדרת לתקופת בסיס של 3 שנים, ו- 7 שנות הארכה אופציונאליות, בהתאם להחלטת משרד ההגנה.
במסגרת חוזה זה, שהתקרה שלו הינה 428 מיליון דולר, תתחרה יוניסיס על הזמנות לאספקת טכנולוגיית ושירותי RFID לגופי ממשל פדראלי, כמו גם לנאט”ו ולשותפי קואליציה אחרים של ארה"ב.
יוניסיס סיפקה פתרונות RFID כקבלן ראשי למשרד ההגנה של ארה"ב משנת 1994, בעקבות מבצע "סופה במדבר" (מלחמת עיראק הראשונה).
השותפות הביאה ליצירת אחת מרשתות RFID הפעילות הגדולות ביותר בעולם - מערכת RF-ITV (שקיפות RFID בתנועה) של הצבא. המערכת מספקת לצבא ארה"ב גישה מיידית למידע על ציוד ואספקות, ומשפרת מוכנות ובטיחות.
יותר מ- 150 אנשי מקצוע של יוניסיס פרוסים ברחבי העולם לתמיכה במערכת מבוססת RFID זאת, המקיפה יותר מ- 31 ארצות, שתי טריטוריות בהן נמצאת ארה"ב ו- 44 מדינות בארה"ב. יוניסיס התקינה ציוד RFID ביותר מ- 1,700 אתרים ברחבי העולם במגוון רחב של סוגי אקלים וסביבות.
כיום מוצמדים תגי RFID לכ- 125,000 אספקות של ציוד צבאי מדי שבוע. כאשר משלוחים עוברים באתרי שדה, קוראים קבועים וקוראי כף יד שולחים ומקבלים נתונים מ- ואל התגים. הנתונים זמינים לצבא ומגבירים שקיפות באשר למיקום ולסטאטוס של משלוחים.
בנובמבר 2008 הודיעה יוניסיס כי היא תומכת בגוף הגנת הגבולות והמכס של ארה"ב בפתיחת מעברי הגבול היבשתיים הראשונים של ארה"ב המשתמשים בטכנולוגיית RFID ללכידה, קריאה וניתוח מידע של נוסעים וכלי רכב. יוניסיס ציידה אתרים אלה לעיבוד מסמכי נסיעה מאובטחים מבוססי RFID, כולל דרכונים של ארה"ב ומסמכים חליפיים.